Rebild Bakker lægger hvert år plads til den største fejring af USA's uafhængighedsdag uden for USA.
 

4. juli er ensbetydende med fest i Rebild Bakker. I år er det 99 tyvende gang, at den amerikanske nationaldag fejres i det kuperede hedelandskab. Helt tilbage i 1911 opstod ideen om, at bruge Rebild Bakker til samlingssted for dansk-amerikanere.  Rebildfesten er den største fejring af USA's uafhængighedsdag uden for USA. En af dem, der har fundet vej til Rebild mandag er folkeskolelærer Nan Nielsen fra Vejle. Hun er født i Amerika og men har boet i Danmark de sidste 38 år. - Jeg er her for at få forbindelse til mine rødder igen. Min familie og jeg er altid med til nationaldagen, og når vi ikke er på ferie i USA, så fejrer vi den her i Rebild Bakker, siger hun til TV2/NORD. Klokken 14.00 kunne Nan Nielsen sammen med de andre fremmødte høre talen fra festens hovedtaler, som er den danske statsminister, Lars Løkke Rasmussen (V). Med 400.000 besøgende om året er Rebild Bakker én af Danmarks største turistattraktioner.